Nimelt on juba mõnda aega minu hingekeeli helistanud PUUST jalgrattad. Ma tean, kindlasti on terve hulk rp-sid, kes sellise "pühaduseteotuse" peale nina kirtsutavad, eesotsas Larsiga näiteks, kuid sellegipoolest tuleb ju tunnistada, et tegemist on  insenertehnilisest seisukohast tõeliselt märkimisväärse saavutusega. Jutud stiilis "see läheb kevadel õide" ja "kuuris kasvavad sellele juured alla" on naljaks head küll, aga kui ratas näeb ikka välja nii hea, nagu näiteks see eraldistardi/triatloniratas, siis võib selle materjalivaliku kohta öelda mida iganes. Minu kõrvad on kriitikale lukus: